open-index/open-wikipedia-markdown huggingface dataset:
தங்க மான் (விசித்திரக் கதை)

**கோல்டன் ஸ்டாக் - தங்க மான்** ( ரோமானியம் : *செர்புல் டி அவுர்* ) என்பது ஒரு ரோமானிய விசித்திரக் கதையாகும் .

## ஆதாரம்
இந்த கதை முதலில் 19 ஆம் நூற்றாண்டின் பிற்பகுதியில் ரோமானிய நாட்டுப்புறவியலாளரான டுமிட்ரூ ஸ்டான்செசு என்பவரால் *செர்புல் டி அவுர்* என்ற தலைப்பில் சேகரிக்கப்பட்டது. . அவர் அதை தெலகாவைச் சேர்ந்த கோஸ்டாச் ஜார்ஜஸ்கு என்ற நபரிடமிருந்து பெற்றார்.

## சுருக்கம்
ஒரு வயதான பெண் தனது கணவரிடம்,அவனது முதல் திருமணத்தால் பிறந்த இரண்டு குழந்தைகளான ஒரு மகன் மற்றும் ஒரு மகளை, காட்டில்விட்டுவிடுமாறு கூறினார். முதல் முறை, சிறுவன் சாம்பலில் விளையாடிக் கொண்டிருந்தான், குழந்தைகள் திரும்பி வந்தனர். ஆனால் இரண்டாவது முறையாக, முதியவர் அவர்களை இழப்பதில் வெற்றி பெற்றார். காட்டில் தொலைந்த அவர்களுக்கு எங்கும் தண்ணீரைக் கிடைக்கவில்லை. அவர்கள் தண்ணீர் நன்றாக இருக்கும் ஒரு நரியின் தடத்திற்கு வருந்தனர். ஆனால் சகோதரி தனது சகோதரனை அந்நீரைக் குடித்தால் நரியாக மாற்றிவிடும் என்று எச்சரித்தாள். ஒரு கரடியின் தடங்களில், அவள் அவனை மீண்டும் எச்சரித்தாள். ஒரு மானின் பாதையில், அவள் அவனை மீண்டும் எச்சரித்தாள். ஆனால் அவன் மிகவும் தாகமாக இருந்தான், குடித்தான். அவர் ஒரு தங்க மானாக மாறினான். அவன் தன் தங்கையை தன் கொம்புகளில் தூக்கிச் சென்று, அவளுக்காக ஒரு மரத்தில் கூடு கட்டினான். அங்கே அவள் வளர்ந்தாள்.

ஒரு நாள், ஒரு இளவரசன் அவளைக் கண்டு காதல் கொண்டான். அந்த பெண்ணை தனக்காக கவர்ந்திழுப்பவருக்கு அவன் ஒரு அதிர்ஷ்டத்தை உறுதியளித்தான். ஒரு வயதான பெண்மணி தங்கக் மானைப் பார்த்தாள். அதை எப்படிக் கேட்பது என்று தெரியவில்லை. அதனால் அவள் சமையல் நெருப்புடன் முட்டாள்தனமாக நடித்து சிறுமியை கீழே வரச்செய்து, இளவரசனிடம் அழைத்துச் சென்றாள். மான் பின்தொடர்ந்தபோது, சகோதரி அவன் தன் சகோதரன் என்று சொன்னாள். இளவரசன் அவனுக்கு ஒரு நல்ல தொழுவத்தை அமைத்து நிறைய சாப்பிடக் கொடுத்தான். இளவரசனின் விருப்பமான ஒரு ஜிப்சி பெண்ணைத் தவிர அவர்கள் அனைவரும் மகிழ்ச்சியாக இருந்தனர். அவள் தூங்கச் சென்ற காட்டுக்குள் சகோதரியை கவர்ந்திழுத்தாள். பின்னர் ஜிப்சி தன்னை இளவரசனின் மனைவியாக முகத்தை மாறுவேடமிட்டாள். ஆனால் மான் அவளை உடனடியாக அறிந்தது. இளவரசனும் அவனது ஆட்களும் மானை பின்தொடர்ந்து அந்த பெண்ணை மீட்டனர். பின்னர் அவர்கள் ஜிப்சி பெண்ணை கல்லால் அடித்துக் கொன்றனர்.

## பகுப்பாய்வு

### கதை வகை
இந்தக் கதையானது சர்வதேச ஆர்னே-தாம்சன்-உதர் குறியீட்டில்  450, " லிட்டில் பிரதர் அண்ட் லிட்டில் சிஸ்டர் " என வகைப்படுத்தப்பட்டுள்ளது.

மணமகளை மரத்திலிருந்து கீழே இறக்கும் முறை " லிட்டில் வைல்ட்ரோஸ் " இல் காணப்படுகிறது. பொதுவாக, " அண்ணனும் சகோதரியும் ", " தி சிக்ஸ் ஸ்வான்ஸ் " அல்லது " மேரிஸ் சைல்ட் " போன்றவற்றில், நாயகன் அவளைத் தானே கவர்ந்து செல்வதில் வெற்றி பெறுகிறான்.

## மேலும் பார்க்க

* ஹான்சல் மற்றும் கிரெடல்
* கண்ணாடி சவப்பெட்டி

## மேற்கோள்கள்

பகுப்பு:விசித்திரக் கதைகள்
பகுப்பு:நாட்டுப்புறக் கதைகள்
பாலநாகம்மா (1942 திரைப்படம்)

***பாலநாகம்மா*** (*Bala Nagamma*) 1942 இல் வெளியான ஒரு தெலுங்குத் திரைப்படம். இத்திரைப்படத்தின் இயக்குநர் சி. புல்லையா மற்றும் தயாரிப்பாளர் சுப்பிரமணியம் சீனிவாசன் ஆவர். பாலநாகம்மா திரைப்படைக்கதை மிகவும் பிரபலமான புர்ரகதைகளுள் ஒன்றாகும். ஜெமினி ஸ்டியோவால் தயாரிக்கப்பட்டத் துவக்ககால வெற்றிபெற்ற தெலுங்குத் திரைப்படங்களுள் இதுவும் ஒன்று. இத்திரைப்படத்தில் மூன்று பாடல்கள் இடம்பெற்றுள்ளன.
இப்படம் தமிழிலில் மறுஆக்கம் செய்யப்படவில்லை. ஆனால் அதே ஜெமினி ஸ்டியோவால் இந்தியில் மதுபாலாவின் நடிப்பில் 1954 இல் மறுஆக்கம் ("பகுத் தின் குவே") செய்யப்பட்டது. இதே திரைப்படம் 1959 ஆம் ஆண்டில் இதே தலைப்பில் வேதாந்த ராகவய்யா இயக்கத்தில் மீண்டும் வெளியானது.

## கதை
இக்கதை, பாலநாகம்மா என்ற இளவரசியைப் பற்றியது. நவபோஜராஜு என்ற அரசரின் மனைவியான ராணி புலலட்சுமி, ஜடாக முனிவரிடம் குழந்தைப்பேறு வேண்டிக்கொள்ள அவரது வாழ்த்துகளினால் அவளுக்கு ஏழு குழந்தைகள் பிறக்கின்றன. அவற்றுள் கடைசிக் குழந்தைதான் பாலநாகம்மா (காஞ்சனமாலா). அவளை கார்யவார்தி ராஜு என்பருக்குத் திருமணம் செய்து தருகின்றனர். ஆனால் அவளை மாயால மாரதி (கோவிந்தராஜுலு சுப்பாராவ்) என்பவன் கடத்திச் சென்று நாகுள்ளபுடி காட்டு என்ற இடத்திலுள்ள குகையொன்றில் நாயாக மாற்றி அடைத்துவைத்து விடுகிறான். அங்கு அவன், அவளைக் கட்டாயத் திருமணம் செய்துகொள்ள முயற்சிசெய்ய, அவள் சில விரதங்களும் பூசைகளும் செய்யவேண்டும் எனக்கூறி காலம் கடத்துகிறாள். இவ்வாறாக அக்குகையிலேயே அவள் 14 ஆண்டுகாலம் அடைபட்டுக் கிடக்கிறாள். இச்சமயத்தில் மாயால மாரதியின் மனைவி ராணி சங்கு (புஷ்பவல்லி) பாலநாகம்மாவின் மீது பொறாமை கொள்கிறாள். பாலநாகம்மாவின் மகன் பாலவார்தி ராஜு வளர்ந்தபின் தனது அன்னைக்கு நேர்ந்ததை அறிந்துகொள்கிறான். தனது தாயைக் கடத்தி அடைத்து வைத்திருக்கும் குகைக்குப் பூ விற்கும் தம்பலி பெடி என்ற பென்ணின் பேரனாக நடித்து அங்கு சென்று மாயால மாரதியைத் தோற்கடித்துத் தன் தாயை மீட்கிறான்.

## நடிகர்கள்

;ஆண் நடிகர்கள்
*கோவிந்தராஜுலு சுப்பாராவ்-மாயாள மாரதி
*பந்த கனகலிங்கேஸ்வர ராவ்-கார்யவார்தி ராஜு
*பலிஜெபல்லி லட்சுமிகாந்தக் கவி-நவபோஜ ராஜு
*சிறுவன் விஸ்வம்-பாலவார்தி ராஜு
*பொடில வெங்கட கிருஷ்ணமூர்த்தி-ராமவார்தி ராஜு
*[இரேலங்கி வெங்கடராமையா-கோத்வால் ராம சிங்
*இலங்கா சத்தியம்
*வி.லட்சுமிகாந்தம்-சோதிடர் 
*கார்ர சூர்யநாராயணா-புலி ராஜு
;பெண் நடிகர்கள்
*[காஞ்சனமாலா-பாலநாகம்மா
*புஷ்பவல்லி-ராணி சங்கு 
*பெல்லாரி லலிதா-புலலட்சுமி
*கமலா தேவி
*சீத்தாபயம்மா-துர்கா
*இரத்தினமால
*அஞ்சனி பாய்
*சரசுவது (இள பாலநாகம்மா)
*கமலா
*கமலாகுமாரி

## வரவேற்பு
திரைப்பட வரலாற்றாளர் ராண்டார் கையின் கூற்றின்படி இத்திரைப்படம்  இலாபம் ஈட்டியது.

## மேற்கோள்கள்

## வெளியிணைப்புகள்
*
*Balanagamma at Cinegoer.com
*Watch BalaNagama At Basthi.com
*Bala Nagamma at The Hindu/Cinema Plus
*List of Copyright violators reported

பகுப்பு:1942 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
பேபி பூமர்கள்

**பேபி பூமர்கள்** (*baby boomers*) அல்லது பெரும்பாலும் சுருக்கமாக **பூமர்கள்** என்று அழைக்கபடுபவர்கள், எக்சு தலைமுறைக்கு முந்தைய காலத்தைச் சேர்ந்த, அமைதித் தலைமுறையினருக்கு பின்னர் வந்த மக்கள்தொகைக் குழுவினராவர். இந்தத் தலைமுறையானது 1946 முதல் 1964 வரை, 20ஆம் நூற்றாண்டின் நடுப்பகுதியில் பிறந்தவர்களாக வரையறுக்கப்பட்டுள்ளனர். இவர்களின் காலம், மக்கள்தொகை சூழல், பண்பாட்டு அடையாளங்கள் போன்றவை நாடுகளைப் பொறுத்து மாறுபடலாம். பெரும்பாலான பேபி பூமர்கள் *சிறந்த தலைமுறை* அல்லது *அமைதி தலைமுறை*யினரின் பிள்ளைகளாவர். மேலும் இவர்கள் பெரும்பாலும் எக்சு தலைமுறை மற்றும் புத்தாயிரவரின் பெற்றோராவர்.

மேற்குலகில், 1950கள் மற்றும் 1960களில் பூமர்களின் குழந்தைப் பருவக் கல்வியில் குறிப்பிடத்தக்க சீர்திருத்தங்கள் மேற்கொள்ளபட்டன. இவை இரண்டு கருத்தியல் மோதல்களின் பகுதியாக பனிப்போர்,  மற்றும் போர்க் காலத்தின் தொடர்ச்சியாகும். 1960கள் மற்றும் 1970களில், ஒப்பீட்டளவில் அதிக எண்ணிக்கையிலான இளைஞர்கள் தங்கள் பதின்ம வயதிலும் இளமைப் பருவத்திலும் 18 வயதை எட்டியபோது-அவர்களும் அவர்களைச் சுற்றியிருந்தவர்களும் அந்தக் கூட்டத்தைக் குறிக்க ஒரு குறிப்பிட்ட சொல்லாட்சியை உருவாக்கினர்.  அமெரிக்க அதிபர் ஜோ பைடன் இத்தலைமுறையினர் ஆவார்.

இரண்டாம் உலகப் போர் முடிந்த பிறகு உலகம் முழுவதும் போருக்கு சென்றவர்கள் தத்தம் வீடுகளுக்குத் திரும்பினர். அடுத்து வந்த 20 ஆண்டுகளில் உலக மக்கள் தொகை விரைவாக அதிகரிக்கத் தொடங்கியது. அதை ஒரு 'பூம்' என்று வருணித்தனர். இதையடுத்து வந்த காலத்தில் இளைஞர்களின் எண்ணிக்கை வீக்கத்தின் காரணமாக உலகில் ஆழமான அரசியல் உறுதியற்ற நிலையை உருவானது. சீனத்தில், பூமர்கள் பண்பாட்டுப் புரட்சி காலத்தில் வாழ்ந்தனர். அவர்கள் பெரியவர்களான சமயத்தில் ஒரு குழந்தைக் கொள்கையே ஏற்றனர். இந்தத் தலைமுறையினர் அதன் முந்தைய தலைமுறையினரை விட  முன்பூப்பு மற்றும் அதிகபட்ச உயரத்தை அடைந்தனர். 
## பூமர்களின் பொதுவான பண்புகள்
இரண்டாம் உலகப் போருக்குப் பிந்தைய மக்கள்தொகை வெடிப்பு காலத்தில் பிறந்தவர்கள். பண்பாட்டை மதித்த தலைமுறையினர். குடும்பம், சமூக மதிப்பீடுகளைப் பெரிதும் மதித்ததோடு, பிள்ளைகளுக்கும் அதைக் கற்றுக்கொடுத்தனர். மனித உரிமை, விண்வெளிப் பயணம் போன்ற விஷயங்களில் நவீனமாகச் சிந்தித்தனர்.
## இதனையும் காண்க
* தலைமுறை
* அமைதித் தலைமுறை - (1924 - 1945)
* பேபி பூமர்கள் - (1946-1964)
* எக்ஸ் தலைமுறை - (பிறப்பு 1965- 1979)
*தலைமுறை ஒய்  -(1980-1994) 
*இசட் தலைமுறை - (1995-2009)
*ஆல்பா தலைமுறை - (2010-2024)
*பீட்டா தலைமுறை - (2025-2039)

## மேற்கோள்கள்

பகுப்பு:20-ஆம் நூற்றாண்டு
பகுப்பு:தலைமுறைகள்
துலா உமா

**துலா உமா** (*Tula Uma*) என்பவர் இந்தியாவின்தெலங்காணா மாநிலத்தைச் சேர்ந்த பாரதிய ஜனதா கட்சியின் இந்திய அரசியல்வாதி ஆவார். இவர் கரீம்நகர் மாவட்டத்தின் முதல் பெண் *ஜில்லா பரிசத்* தலைவரும், இந்தியாவின் மாநிலக் கட்சியான தெலுங்கானா இராட்டிர சமிதியின் மாநில மகளிர் அணித் தலைவரும் ஆவார். இவர் தெலங்காணா மாநிலம் கரீம்நகர் மாவட்டம் கதலாபூர் மண்டலத்தைச் சேர்ந்தவர் ஆவார்.

## அரசியல் வாழ்க்கை
உமா 5 சூலை 2014 அன்று ஜில்லா பரிசத் தலைவராகப் பதவியேற்றார்.

உமா சூன் 2021-ல், எடெலா ராஜேந்தர் சர்ச்சைக்குரிய பதவி விலகலைத் தொடர்ந்து இவர் தெலங்கானா இராட்டிர சமிதியிலிருந்து விலகினார். மாநில மக்களிடம் இருந்து தங்களைப் பிரிக்கும் சதிகளில் கட்சியின் தலைமை ஈடுபட்டுள்ளது என்று இவர் குற்றம் சாட்டினார். 2021 சூன் 14 அன்று இவர் பாஜகவில் இணைந்தார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:பாரத் இராட்டிர சமிதி அரசியல்வாதிகள்
கட்வால் விசயலட்சுமி

**கட்வால் விசயலட்சுமி** (*Gadwal Vijayalakshmi*) என்பவர் இந்திய அரசியல்வாதியும் பிப்ரவரி 11, 2021 முதல் பெருநகர் ஐதராபாத்து மாநகராட்சியின் தற்போதைய நகரத்தந்தையாகப் பணியாற்றி வரும் இந்திய வம்சாவளி அரசியல்வாதி ஆவார். இவர் ஓரு முன்னாள் அமெரிக்கக் குடிமகன் ஆவார். விசயலட்சுமி  அரசியலில் சேர மீண்டும் இந்தியாவிற்குக் குடிபெயர்ந்தார். மேலும் ஐதராபாத்தின் ஐந்தாவது பெண் மாநகரத்தந்தையாகவும், தெலங்காணா மாநிலத்தின் முதல் மாநகரத்தந்தையும் ஆவார். இவர் தெலங்காணாவைச் சேர்ந்த பாரத் இராட்டிர சமிதி கட்சியின் உறுப்பினர் ஆவார்.

## இளமை
அரசியல்வாதி கே. கேசவ ராவ் மற்றும் வசந்த குமாரி ஆகியோரின் மகளாகப் பிறந்தார். ராவ் தெலுங்கானா இராட்டிர சமிதி கட்சியைச் சேர்ந்த அரசியல்வாதியும் இந்திய நாடாளுமன்றத்தின் மேலவையான மாநிலங்களையில் ஆந்திரப் பிரதேசத்தைப் பிரதிநிதித்துவப்படுத்திய நாடாளுமன்ற உறுப்பினர் ஆவார்.

விசயலட்சுமி பாபி ரெட்டியை மணந்தார்.

## கல்வி
விஜயலட்சுமி ஐதராபாத்தில் உள்ள தூய மேரி பள்ளியில் தனது மேல்நிலைப் பள்ளிக் கல்வினையும், ஐதராபாத்தில் உள்ள ரெட்டி மகளிர் கல்லூரியில் இளநிலை கல்லூரிக் கல்வியினையும், பாரதிய வித்யா பவனில் இளங்கலை இதழியல் கல்வியினையும், ஐதராபாத் சுல்தான்-உல்-உலூம் சட்டக் கல்லூரியில் இளங்கலை சட்டப் படிப்பினையும் முடித்தார்.

விசயலட்சுமி அமெரிக்காவிற்குக் குடிபெயர்ந்து 1988-ல் அமெரிக்கக் குடியுரிமை பச்சை அட்டையினைப் பெற்றார். இதைத் தொடர்ந்து இவர் திருமணம் செய்துகொண்டு குடியேறினார். பின்னர், இவர் 1999-ல் அமெரிக்கக் குடியுரிமை பெற்றார். அமெரிக்காவின் வட கரோலினாவில் தங்கியிருந்த கட்வால் விஜயலட்சுமி, டியூக் பல்கலைக்கழகத்தில் இருதயவியல் பிரிவில் ஆராய்ச்சி அறிஞராகப் பணியாற்றினார்.

## அரசியல்
2004ஆம் ஆண்டில், இவர் மீண்டும் இந்தியாவுக்குக் குடிபெயர்ந்தார். இறுதியில் 2009-ல் தனது அமெரிக்கக் குடியுரிமையை விட்டுவிட்டு அரசியலில் சேர்ந்தார்.  2016-ல் தெலங்கானா இராட்டிர சமிதி கட்சி சார்பில் மாநகர உறுப்பினராகப் போட்டியிட்டு வெற்றி பெற்றார். 2020ல் பஞ்சாரா ஹில்ஸ் பகுதியில் போட்டியிட்டு வெற்றி பெற்றார். 11 பிப்ரவரி 2021 அன்று, 2014-ல் தெலுங்கானா மாநிலம் உருவான பிறகு முதல் பெண் மாநகரத் தந்தையாகத் தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்
* 

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:தெலங்காணா அரசியல்வாதிகள்
பகுப்பு:1964 பிறப்புகள்
பகுப்பு:வாழும் மக்கள்
பகுப்பு:பாரத் இராட்டிர சமிதி அரசியல்வாதிகள்
சதி சாவித்திரி (1933 திரைப்படம்)

***சதி சாவித்திரி*** (*Sati Savitri*) 1933 ஆம் ஆண்டில் வெளியான இந்தியத் தெலுங்குப் புராணத் திரைப்படமாகும். மைலாவரம் பால பாரதி சமாஜ அமைப்பின் மேடைநாடகத்தை அடிப்படையாகக் கொண்டது. இத்திரைப்படத்தின் இயக்குநர் சி. புல்லையா. கொல்கத்தாவில்  செலவீட்டில் கிழக்கிந்திய திரைப்படத்துறை நிறுவனத்தால் முதன்முதலாகத் தயாரிக்கப்பட்டது. வெற்றிப்படமாக அமைந்த இத்திரைப்படம், இரண்டாவது வெனிசு பன்னாட்டுத் திரைப்படவிழாவில் சிறப்பு விருதினைப் பெற்றது. இது, மகாபாரதக் கிளைக்கதையான சத்தியவான் சாவித்திரியின் கதையாகும். புராணத்தின்படி இளவரசி சாவித்திரி (தாசரி இராமதிலகம்) இளவரசன் சத்தியவானை அவன் ஓராண்டுக்குள் இறந்து விடுவான் என்ற சாபமுள்ளவன் என அறிந்தும் மணக்கிறாள். பின்னர் அவள் எமனுடன் (வெமுரி காகய்யா) போராடித் தன் கணவன் உயிரை மீட்கிறாள்.

## கதை
ஒரு காலத்தில் அசுவபதி என்ற அரசன் மத்ரா நாட்டை ஆண்டு வந்தான். அவன் மாளவி என்ற ராணியை மணந்தான். வெகுகாலத்திற்கு அவர்களுக்குக் குழந்தைப்பேறு இல்லை. பின்னர் அவர்களது குலதெய்வமான சாவித்திரியை வேண்டிக்கொண்டதன் பலனாக அவர்களுக்கு ஒரு பெண்மகவு பிறந்தது. அவளுக்குச் சாவித்திரி என்று பெயரிட்டு வளர்த்தனர். அவள் தன் தோழி வாசந்திகாவுடன் விளையாடிக்கொண்டு அரண்மனையிலும் வனத்திலுமாகச் சுற்றித் திரிந்தாள். அவள் கனவில் அடிக்கடி தோன்றிய ஒரு அழகான ஆண்மகனைப் பற்றித் தோழியிடம் கூறிவந்தாள்.

ஒரு நாள் அவள் வளர்த்து வந்த மான் தப்பி காட்டிற்குள் ஓடிவிட்டது. அதனைத் தேடி சாவித்திரியும் அவளது தோழியும் காட்டிற்குள் சென்றனர். அங்கு அவர்களது மானை சத்தியவந்தன் என்ற இளவரசன் பிடித்து வைத்திருப்பதைக் கண்டனர். தனது கனவில் வந்த ஆண்மகன் அவன்தான் என்று சாவித்திரி வாசந்திகாவிடம் கூறினாள். மானை மீட்டுக்கொண்டு அரண்மனைக்குத் திரும்பிய சாவித்திரியால் சத்தியவந்தனை மறக்க முடியவில்லை. அவன் உருவத்தை ஓவியமாகத் தீட்டி அதனை வணங்கி வந்தாள்.

சாவித்திரியின் பெற்றோர் அவளுக்குத் திருமணம் செய்ய முடிவுசெய்தனர். அவர்களது அரண்மனைக்கு வந்த நாரதர், சாவித்திரியை சத்தியவந்தனுக்கு திருமணம் செய்துதரும்படிக் கூறினார். திருமணமும் நடந்தது. தனது கணவன் விரைவில் இறந்துவிடுவான் என்பதை நாரதர் வாயிலாக அறிந்த சாவித்திரி, அவனைக் ஒருநொடியும் பிரியாமல் கூடவே இருந்து அவனை கவனித்துக் கொண்டாள்.

அவன் இறப்புக்கு மூன்று நாட்களுக்கு முன், சாவித்திரி விரதமிருந்தாள். அதன்பிறகு ஒருநாள் அவர்கள் காட்டுக்குள் சென்றிருந்தனர். அங்கு நண்பகலில் சூரியன் உச்சியிலிருந்தபோது சத்தியவான் தனக்குத் தலைவலிக்கிறது எனக்கூறி கீழே விழுந்தான். அப்போது எமன் தனது எருமை வாகனத்தின் மீதமர்ந்து வந்து சத்தியவந்தன் உயிரைப் பறித்துக்கொண்டு செல்லலானான். அதைக்கண்ட சாவித்திரி எமனிடம் தன் கணவன் உயிரைத் திருப்பிக் கொடுத்துவிடுமாறு கேட்டாள். அவனைப் பின்தொடர்ந்து சென்று அவனிடம் வாதிட்டாள். எமன் எவ்வளவோ அவளைப் பயமுறுத்தியும் நரகத்தின் பயங்கரக் காட்சிகளை எடுத்துச் சொல்லியும் அவள் அசரவில்லை. அவளது தீவிரமான அன்பைக் கண்டு மகிழ்ந்த எமன் அவளுக்குப் பல வரங்களை அளித்தான். அதிலொன்றாக அவளுக்கு மகப்பேறினையும் அவர்களது நாட்டுக்கு வாரிசையும் தருவதாகக் கூறிவிட்டான்.

## வரவேற்பு
இத்திரைப்படம் நல்ல வெற்றிபடமாக அமைந்து வணிகரீதியாக நல்ல லாபத்தைக் கொடுத்தது. மேலும் வெளியீட்டாளர்களின் பங்காக 1,00,000 ரூபாய்க்கு மேலாகக் கிடைத்த முதல் தெலுங்குத் திரைப்படம் என்ற சிறப்பையும் பெற்றது.

## மேற்கோள்கள்

## வெளி இணைப்புகள்
* 

பகுப்பு:1933 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
புசுகர் கண்காட்சி

**புசுகர்** கண்காட்சி, **புசுகர் ஒட்டகக் கண்காட்சி** அல்லது உள்நாட்டில் கார்த்திகை மேளா அல்லது **புசுகர்** கா மேளா என்றும் அழைக்கப்படுகிறது. இது இந்தியாவின் இராசத்தான் மாநிலத்தில் அஜ்மீர் மாவட்டத்தில் உள்ள அஜ்மீர் நகருக்கு அருகிலுள்ள புஷ்கர் நகரில் ஆண்டுதோறும் நடைபெறும் பல நாள் கால்நடைக் கண்காட்சி மற்றும் கலாச்சார விழாவாகும் . இந்தக் கண்காட்சி **இந்து** நாட்காட்டி மாதமான கார்த்திகை மாதத்தில் தொடங்கிக் கார்த்திகை பௌர்ணமியில் முடிவடைகிறது, இது பொதுவாகக் கிரிகோரியன் நாட்காட்டியின்படி **அக்டோபர்** பிற்பகுதியிலோ அல்லது **நவம்பர்** தொடக்கத்திலோ ஒன்றி வரும். 1998 ஆம் ஆண்டில், ஆண்டு முழுவதும் 1 மில்லியனுக்கும் அதிகமான பார்வையாளர்கள் புஷ்கருக்கு வந்தனர். **புசுகர்** கண்காட்சி மட்டும் 200,000 பார்வையாளர்களை ஈர்க்கிறது.

புசுகர் கண்காட்சி  இந்தியாவின் மிகப்பெரிய ஒட்டகம், குதிரை மற்றும் கால்நடைக் கண்காட்சிகளில் ஒன்றாகும். கால்நடை வர்த்தகம் தவிர, புசுகர் ஏரிக்கு இந்துக்களுக்கு இது ஒரு முக்கியமான புனித யாத்திரைப் பருவமாகும். குளிர் காலப் பருவமும், வண்ணமயமான கலாச்சார கருப்பொருள்களும் ஏராளமாக இருப்பதால், இக்கண்காட்சி உள்நாட்டு மற்றும் வெளிநாட்டு பயணிகளுக்கு குறிப்பிடத்தக்க சுற்றுலா அம்சமாக மாறியுள்ளது.  கலாச்சார நிகழ்வுகள் மற்றும் போட்டிகள் நடனங்கள், பெண்கள் மற்றும் ஆண்கள் அணிகளுக்கு இடையேயான கயிறு இழுத்தல் போன்ற பல போட்டிகளும் நடப்பதுண்டு. மிக நீண்ட மீசையைக் கொண்டவருக்கான போட்டியும் மணமக்கள் போட்டியும் கூட நடக்கும்.   

கண்காட்சி நடக்கும் புசுகர் ஏரியின் கரைக்கு ஆயிரக்கணக்கான மக்கள் செல்கின்றனர். ஆண்கள் தங்கள் கால்நடைகளை வியாபாரம் செய்கிறார்கள், அதில் ஒட்டகங்கள், குதிரைகள், மாடுகள், செம்மறி ஆடுகள் ஆகியவை அடங்கும்.  வளையல்கள், துணிகள், ஜவுளிகள் மற்றும் துணியால் ஆன கைவினைப்பொருட்கள் கடைகளில் கிராமப்புற குடும்பங்கள் பொருள்களை வாங்குவதில் விருப்பத்துடன் ஈடுபடுகின்றனர். இசை, பாடல்கள் மற்றும் கண்காட்சிகளுடன் திருவிழாவில் ஒட்டகப் பந்தயம் தொடங்குகிறது. இந்த நிகழ்வுகளுக்கு இடையில், ஒட்டகத்தால் பொருட்களை எவ்வாறு கொண்டு வர முடியும் என்ற சோதனையோட்டம் மிகவும் விருப்பத்துடன் எதிர்நோக்கப்படுகிறது. 

புசுகர் ராஜஸ்தானின் மத்திய-கிழக்கு பகுதியில், ஆரவல்லி மலையின் மேற்குப் பகுதியில் உள்ளது. புசுகருக்கு அருகிலுள்ள விமான நிலையம் அஜ்மீரில் உள்ள கிஷன்கர் விமான நிலையம் ஆகும். இது அஜ்மீரிலிருந்து சுமார் 40 கிலோமீட்டர் (25 மைல்கள்) வடகிழக்கில் அமைந்துள்ளது.  ஜெய்ப்பூர் இந்தியாவின் அனைத்து முக்கிய நகரங்களுடனும் நன்கு இணைக்கப்பட்டுள்ளது. புசுகர் அஜ்மீரிலிந்து 10 கிலோமீட்டர் (6.2 மைல்கள்) தொலைவில் இருக்கும். அஜ்மீரிலிருந்து, ஆரவல்லி மலைத்தொடரின் மேல் செல்லும் புசுகர் சாலை (நெடுஞ்சாலை 58) வழியாக இணைக்கப்பட்டுள்ளது. அஜ்மீரே மிக அருகில் உள்ள முக்கியத் தொடருந்து நிலையமுமாகும். 

## மேற்கோள்கள்

பகுப்பு:ஒட்டகங்கள்
தனக்கன்குளம்

**தனக்கன்குளம்** () என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்திலுள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 167 மீட்டர் உயரத்தில் அமைந்துள்ள தனக்கன்குளம் பகுதியின் புவியியல் ஆள்கூறுகள்  ஆகும். மதுரை, சிம்மக்கல், கோரிப்பாளையம், யானைக்கல், நெல்பேட்டை, கீழ வாசல், தெற்கு வாசல், தத்தனேரி, கூடல் நகர், ஆரப்பாளையம், பழங்காநத்தம், ஜெய்ஹிந்த்புரம், டி. வி. எஸ். நகர், மாடக்குளம், பசுமலை மற்றும் திருப்பரங்குன்றம் ஆகியவை தனக்கன்குளம் பகுதிக்கு அருகிலுள்ள முக்கிய புறநகர்ப் பகுதிகளாகும்.

தனக்கன்குளம் பகுதியானது, திருப்பரங்குன்றம் (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் வி. வி. ராஜன் செல்லப்பா ஆவார். மேலும் இப்பகுதி, விருதுநகர் மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக மாணிக்கம் தாகூர், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.

## மேற்கோள்கள்

## வெளி இணைப்பு
* GeoHack - தனக்கன்குளம்

பகுப்பு:மதுரை
சாமா சாகேவா

**சாமா சாகேவா அல்லது  சாமா சாகேபா**  என்று அழைக்கப்படும் இத்திருவிழா இந்திய துணைக்கண்டத்தின் மிதிலா  பகுதியில் இருந்து உருவான ஒரு இந்து பண்டிகையாகும். இது ஒற்றுமையின் திருவிழாவாக ஒவ்வொரு ஆண்டும் பறவைகள் இமயமலையில் இருந்து இந்தியாவின் சமவெளியை நோக்கி இடம்பெயரத் தொடங்கும் நவம்பர் மாதத்தில் கொண்டாடப்படுகிறது. *[[ஹிந்துஸ்தான் டைம்ஸ்|ஹிந்துஸ்தான் டைம்ஸின்]]* கூற்றுப்படி, நாட்டுப்புற நாடகம் மற்றும் பாடல்களை உள்ளடக்கிய  இத்திருவிழா, சகோதர சகோதரிகளுக்கு இடையிலான அன்பைக் கொண்டாடுகிறது மேலும் புராணங்களில் விவரிக்கப்பட்ட சாமா என்றழைக்கப்படும் கதாபாத்திரத்தை அடிப்படையாகக் கொண்டது.

## புராண முக்கியத்துவம்
கிருஷ்ணனின் மகள் சாமா என்பவற்றின் கதையை அடிப்படையாகக் கொண்டு இந்த திருவிழா கொண்டாடப்படுகிறது. தவறு செய்ததாக பொய்யாக குற்றம் சாட்டப்பட்ட அவளை, அவளது தந்தை ஒரு பறவையாக உருமாற்றி தண்டித்தார், ஆனால் அவளுடைய சகோதரன் சாகேவாவின் அன்பும் தியாகமும் மீண்டும் அவளை மனித வடிவத்தை பெற அனுமதித்தது.

## கொண்டாட்டம்
கார்த்திகை மாதம் 7ஆம் நாள் நடைபெறும் சத் பூஜையிலிருந்து இந்த திருவிழாவின் கொண்டாட்டம் தொடங்குகிறது. திருமணமாகாத இளம் பெண்கள், சாமா மற்றும் சாகேவாவின் சிறிய சிலைகள், மெழுகுவர்த்திகள், கோஹ்ல், களிமண் போன்ற தினசரி உபயோகப்படுத்தும் பொருட்கள் அடங்கிய கூடையுடன் கூடிவருகின்றனர்.

அவர்கள் பாரம்பரிய பாடல்களைப் பாடிக்கொண்டே நடனமிடுவார்கள். ஊர் மத்தியில் கோலமிடுவது, ஒருவருக்கொருவர் கூடைகளை பரிமாறிக்கொள்வது போன்ற சில சடங்குகளைச் செய்கிறார்கள். இந்த கொண்டாட்டம் கார்த்திகை பூர்ணிமா வரை தொடர்ந்து நடைபெறும். கார்த்திகை பூர்ணிமாவின் மங்களகரமான நேரத்தில், பெண்கள் ஆற்றில் புனித நீராடுகிறார்கள் மற்றும் சாமா  மற்றும் சாகேவாவின்  சிலைகள் ஆற்றில் கரைக்கப்படுகின்றன.

## மேற்கோள்கள்

பகுப்பு:Infobox holiday (other)
பகுப்பு:இந்து சமய விழாக்கள்
பகுப்பு:பீகாரின் பண்பாடு
நினா மனுவேல்

**நினா மனுவேல்** (*Nina Manuel*) என்பவர் இந்திய வடிவழகர், தொலைக்காட்சி தொகுப்பாளர் மற்றும் வானொலி நிகழ்ச்சி தொகுப்பாளர் ஆவார்.

## ஆரம்ப கால வாழ்க்கை
மனுவேல் ஏப்ரல் 24 அன்று இந்தியாவின் மும்பையில் கேரளாவைச் சேர்ந்த தந்தை மற்றும் கோவாவைச் சேர்ந்த தாய்க்கு மகளாகப் பிறந்தார். குவைத்து, பகுரைன் மற்றும் துபாய் ஆகிய நாடுகளில் பள்ளிப்படிப்பை முடித்தார். மிதிபாய் கல்லூரியில் வணிகவியல் பட்டப்படிப்பை முடிக்க மும்பை திரும்பினார். பின்னர் சட்டம் படித்ததால் 2 ஆண்டுகள் படித்து முடித்ததால், வழக்கறிஞராக வேண்டும் என்று எண்ணினார். 1995ஆம் ஆண்டு *பெமினா லுக் ஆப் தி இயர்* போட்டிக்கான விளம்பரத்தை மனுவேலின் தாயார் செய்தித்தாளில் பார்த்தார். மனுவேலின் தாயார் மனுவேலைப் இப்போட்டியில் பங்கேற்க ஊக்குவித்தார். இந்த போட்டியால் மனுவேல் கலந்து கொண்டார். ஆனால் இறுதியில் வெற்றி பெறவில்லை என்றாலும், மனுவேல் மெஹர் ஜெஸ்ஸியாவால் அடையாளங் காணப்பட்டார். இது இவரது வடிவழகர் வாழ்க்கையைத் தொடங்குவதற்குக் காரணமாக அமைந்தது. வடிவழகி தொழிலைத் தொடர ஆறு மாதங்களுக்குப் பிறகு மனுவேல் ஜி. ஜே. அத்வானி சட்டக் கல்லூரியை விட்டு வெளியேறினார்.

## தொழில்
மனுவேல் தனது வடிவழகர் வாழ்க்கையை ஒரு பிரத்தியேக ஆடைவடிவமைப்பு நிலையமான *என்செம்பிள்* நிகழ்ச்சியுடன் தொடங்கினார். மேலும் இந்தியாவின் சிறந்த வடிவமைப்பாளர்களால் தேர்ந்தெடுக்கப்பட்டார். இவர் நிறைய ஆடை அணிக கண்காட்சிகளைச் செய்யத் தொடங்கினார். இதன் விளைவாக சான் மிகுவல், லாமேன் ஜீன்ஸ், பாஷ் & லோம்ப், லெவிஸ், கொக்கக் கோலா, *[[இந்தியன் எக்சுபிரசு]]* மற்றும் கோடக் ஆகிய நிறுவனங்களுடன் விளம்பரத்திற்கான ஒப்பந்தங்களைப் பெற்றார். இவர் பாபா சேகல், ரெமோ மற்றும் அனைடா ஆகியோருடன் வடிவமைப்பு மற்றும் இசைக் காணொலிகளை எடுத்துள்ளார். சுனீத் வர்மா, ஜே. ஜே.வலயா, ராகவேந்திர ரத்தோட் மற்றும் ரவி பஜாஜ் போன்ற வடிவமைப்பாளர்களுக்காக ஆடை அணிக கண்காட்சிகளைச் செய்துள்ளார்.

மனுவேலின் தொலைக்காட்சியில் ஆறு வருடங்கள் பணியாற்றினார். இக்காலகட்டத்தில் இவர் மூன்று நிகழ்ச்சிகளைத் தொகுத்து வழங்கியுள்ளார். இவை: ஜீ மியூசிக்கில் *9 மணிக்கு நினா*, ஜீ மியூசிக்கில் *மிட்நைட் மானுவல்* மற்றும் ஜீ கபேவில் *ஆப்டர் ஹவர்ஸ்*. இவர் *அலைவரிசை வி-*ல் நிகழ்ச்சி தொகுப்பாளராகவும் இருந்தார். இங்கு இவர் பின்னிரவு நிகழ்ச்சியைத் தொகுத்து வழங்கினார்.

## வாழ்க்கை
நினா மனுவேல் நியூயார்க்கு நகரத்தைச் சேர்ந்த தொழிலதிபர் லுவ் ஷாவை மணந்தார். மும்பையின் ஜூகூவில் உள்ள ஜெ. டபுள்யூ மேரியட்டில் இந்து முறைப்படியும், பாந்த்ராவில் உள்ள தூய பேதுரு தேவாலயத்தில் கிறித்துவ முறைப்படியும் 2010ஆம் ஆண்டின் தொடக்கத்தில் திருமணம் செய்துகொண்டனர்.

மனுவேல் திருமணத்திற்குப் பிறகு நியூயார்க்கு நகரத்திற்குச் சென்றார். தற்போது நியூயார்க்கு மும்பை என இருநகரங்களிலும் வசித்து வருகிறார். இவர்களுக்கு ஒரு மகன், ஜேன் மனுவேல் ஷா (பிறப்பு 2015) உள்ளார்.

## மேற்கோள்கள்

பகுப்பு:Articles with hCards
பகுப்பு:வாழும் மக்கள்
பகுப்பு:இந்தியத் தொலைக்காட்சி தொகுப்பாளர்கள்
கோங்கிடி சுனிதா

**கோங்கிடி சுனிதா மகேந்திர ரெட்டி** (*Gongidi Sunitha Mahender Reddy*) (பிறப்பு 16 ஆகஸ்ட் 1969) ஒரு இந்திய அரசியல்வாதி ஆவார். இவர் யதாத்ரி புவனகிரி மாவட்டத்தின் அலைர் தொகுதியை பிரதிநிதித்துவப்படுத்தும் தெலங்காணா சட்டப் பேரவை உறுப்பினராகவும், அரசு கொறடாவாகவும் உள்ளார். இவர் பாரத் இராட்டிர சமிதி (முன்பு தெலுங்கானா இராட்டிர சமிதி) கட்சியைச் சேர்ந்தவர்.

## ஆரம்ப கால வாழ்க்கை
கரிங்குலா சுனிதா ராணி 1969 ஆம் ஆண்டு ஆகஸ்ட் 16 ஆம் தேதி ஐதராபாத்தில் சரளா மற்றும் நரசிம்ம ரெட்டிக்கு கீழ் நடுத்தர குடும்பத்தில் பிறந்தார். இவர் தனது பள்ளிப்படிப்பை சிக்கந்தராபாத் வெஸ்லி பெண்கள் உயர்நிலைப் பள்ளியில் பயின்றார். பின்னர், உசுமானியா பல்கலைக்கழகத்தில் வணிகத்தில் இளங்கலை பட்டம் பெற்றார்.

## தொழில்
சுனிதா ரெட்டி, தனது பட்டப்படிப்புக் காலத்தில் குடும்பத்தை நடத்துவதற்காக தனியார் நிறுவனத்தில் பணிபுரிந்தார். திருமணத்திற்குப் பிறகும் இவர் அரசியல் பிரவேசம் வரை தனது பணியில் இருந்தார்.

### அரசியல் வாழ்க்கை
இவர் 2001 ஆம் ஆண்டு 2001 தெலுங்கு இராட்டிர சமிதி கட்சியில் இணைந்து அரசியலில் நுழைந்தார். 2001 முதல் 2006 வரை யாதகிரிகுட்டா மண்டல பரிசத் உறுப்பினராகவும் பணியாற்றினார். 2002-ஆம் ஆண்டில் தெலுங்காணா இராட்டிர சமிதி கட்சியின் மாநில பொதுச் செயலாளராக இருந்தார். 2006 - 2011ல் வாங்கப்பள்ளியில் இருந்து கிராமத் தலைவர் பதவியை வென்றார். இவர் 2009-ஆம் ஆண்டு தெலுங்காணா இராட்டிர சமிதி ஆட்சி மன்றக் குழுவில் உறுப்பினராக உள்ளார்.

இவர் 2014 சட்டமன்றத் தேர்தலில் இந்திய தேசிய காங்கிரசின் புத்திதா பிக்சுமாயா கௌடுவை விட 30,000 க்கும் அதிகமான வாக்குகள் பெரும்பான்மையுடன் வெற்றி பெற்றார். 2018 தெலங்காணா சட்டப் பேரவைத் தேர்தலில், இவர் 33086 வாக்குகள் பெரும்பான்மையுடன் மீண்டும் தேர்ந்தெடுக்கப்பட்டார்.

பின்தங்கிய பெண்களின் வேலை வாய்ப்புக்காக வேலை செய்யும் “*ஹெல்ப்*” என்ற தன்னார்வ தொண்டு நிறுவனத்திலும் இவர் பணியாற்றினார்.

## தேர்தல் புள்ளிவிவரங்கள்

## தனிப்பட்ட வாழ்க்கை
சுனிதா 2001-ஆம் ஆண்டில் தெலுங்கு இராட்டிர சமிதி கட்சியைச் சேர்ந்த கொங்கிடி மகேந்தர் ரெட்டியை மணந்தார். இவர்களுக்கு இரண்டு மகள்கள் உள்ளனர்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:1969 பிறப்புகள்
பகுப்பு:தெலங்காணா சட்டமன்ற பெண் உறுப்பினர்கள்
பகுப்பு:பாரத் இராட்டிர சமிதி அரசியல்வாதிகள்
ஜமீலா நிசாத்

**ஜமீலா நிசாத்** (*Jameela Nishat*)(பிறப்பு 1955) என்பவர் இந்தியாவின் தெலங்காணா மாநிலத்தினைச் சேர்ந்த உருது கவிஞர், ஆசிரியர் மற்றும் பெண்ணியவாதி ஆவார்.

## வாழ்க்கை
ஜமீலா நிசாத் ஐதராபாத்தில் நடுத்தரக் குடும்பத்தில் பிறந்தவர். இவரின் தந்தை சையத் பின் முகமது ஒரு ஓவியக் கலைஞர். ஓவியக் கலைஞர் மக்புல் ஃபிதா உசைனின் நெருங்கிய நண்பராகவும் இருந்தார்.

தில்லியில் உள்ள ஜாமியா மில்லியா இள்லாமியா பல்கலைக்கழகத்தால் வெளியிடப்பட்ட *கிதாப் நுமா* ஆய்விதழிலும் பிற கவிதை இதழ்களிலும் இவர் எழுதி வந்தார்.  இவரது முதல் புத்தகம், *லாவா*, கவிதைகளின் தொகுப்பு ஆகும். இந்தப் புத்தகத்தினை 2000-ல் வெளியிட்டார்.  *ஹோஷாங் மெர்ச்சன்ட்* எனும் கவிதைத் தொகுப்பினை *லாவாவிலிருந்து* மொழிபெயர்த்தார். இந்த மொழிபெயர்க்கப்பட்ட கவிதைத் தொகுப்பு 2008-ல் சாகித்ய அகாதமியால் வெளியிடப்பட்டது. இவர் மூன்று கவிதைத் தொகுப்புகளை வெளியிட்டுள்ளார். இவரது படைப்புகள் தொகுப்புகளாக வெளியிடப்பட்டுள்ளது.

இசுபாரோ 1999-ல் இவரது வாழ்க்கை மற்றும் பணி பற்றிய சிறு புத்தகத்தை வெளியிட்டார். எச். எல். எப். ஐதராபாத் இலக்கிய விழாவில் பேச்சாளர்களில் இவரும் ஒருவர்.

3 சூன் முதல் சூன் 8, 2015 வரை இத்தாலியின் சலேர்னோவில் நடைபெற்ற மாற்றத்திற்கான 100 ஆயிரம் கவிஞர்கள் மாநாட்டில் பெண்ணியக் கவிஞர்களில் ஒருவராக இருந்தார்.

2012ஆம் ஆண்டில், முஸ்லீம் பெண்களின் நலனுக்காக "ஷாஹீன் கலெக்டிவ் - ஷாஹீன் பெண்கள் வளங்கள் மற்றும் நலன்புரி சங்கம்" என்ற அமைப்பை நிறுவினார். பெண்களின் நலனுக்காகவும், குடும்ப மற்றும் சமூக வன்முறைகளை ஒழிப்பதற்காகவும் இந்த அமைப்பு செயல்படுகிறது.

## வெளியீடு

* *பட்டர்பிளை கேரஸஸ்* (2015), வானொலி நேர்காணல் .
* *லாம்ஸ் கி சவுகாட்* (கல்வி வெளியீட்டு நிலையம், புது தில்லி, 2006)
* *லாம்ஹே கி அன்க்* (பெண்களுக்கான அசுமிதா வள மையத்தால் வெளியிடப்பட்டது, செகந்திராபாத், 2002)
* *லாவா* (2000)
* *இன்கேஷாஃப்* தொகுப்பு, டெக்கான் பெண் எழுத்தாளர்களின் தொகுப்பு, பெண்களுக்கான அசுமிதா வள மையம், செகந்திராபாத்து, 2000.

## விருதுகள்

* மக்தூம் விருது (1972)

&#x5B; *[[விக்கிப்பீடியா:சான்று தேவை|<span title="This claim needs references to reliable sources. (June 2020)">மேற்கோள் தேவை</span>]]* &#x5D;
* தி நியூ இந்தியன் எக்ஸ்ப&#x5B; *[[விக்கிப்பீடியா:சான்று தேவை|<span title="This claim needs references to reliable sources. (June 2020)">மேற்கோள் தேவை</span>]]* &#x5D;ிரஸ் வழங்கும் தேவி விருது (2015)

## மேற்கோள்கள்

## வெளி இணைப்புகள்

* http://shaheencollective.org
* https://www.youtube.com/watch?v=vWlyZ_gOd7c
* http://www.asmitacollective.in/asmita_shaheen.html   

பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:வாழும் மக்கள்
பகுப்பு:1955 பிறப்புகள்
பகுப்பு:தெலங்காணா பெண் எழுத்தாளர்கள்
சூனியக்காரி

**சூனியக்காரி** என்பவர் பெண்ணை ஒத்த ஒரு புராண அல்லது பழமையான உயிரினம் ஆகும். இது பெரும்பாலும் தெற்காசியா மற்றும் தென்கிழக்கு ஆசியாவில் காணப்படும் ஒரு பேய் எதிர்வினையாகவும் இருக்கலாம். இது குறிப்பாக இந்தியா, வங்களாதேசம், நேபாளம் மற்றும் பாக்கித்தானிலும் பிரபலமாக உள்ளது. ஒரு சூனியக்காரி பொதுவாக "ஒரு தீமையான உயிரினமாக" குறிப்பிடப்படுகிறது. மேலும் இது பெரும்பாலும் மரங்களில் ஒட்டிக்கொண்டிருப்பதாகக் கூறப்படுகிறது. எனவே இதனை மரம்-ஆவி என்றும் அழைக்கப்படுகிறார். 
[thumb| இந்து நம்பிக்கையின்படி, [டாகினி|மந்திரவாதிகளாக மாறி காளி தேவிக்கு சேவை செய்யலாம்.]]

## தோற்றம்
சுரேலின் புராணக்கதை பெர்சியாவிலிருந்து தோன்றியதாகக் கூறப்படுகிறது. இங்குச் சூனியக்காரியானது "மிகவும் திருப்தியற்ற ஆசைகளுடன் இறந்த பெண்களின் ஆவி" என்று விவரிக்கப்படுகிறது. 

தென்கிழக்கு ஆசியாவில், சூனியக்காரி என்பது பிரசவத்தின்போது, ​​கர்ப்பமாக இருந்தபோது அல்லது பரிந்துரைக்கப்பட்ட "அசுத்தத்தின் போது" இறந்த ஒரு பெண்ணின் ஆவியாகக் குறிப்பிடப்படுகிறது. தூய்மையற்ற காலம் என்பது இந்தியாவில் பொதுவான மூடநம்பிக்கையாகும். இங்கு ஒரு பெண் மாதவிடாய் காலம் மற்றும் குழந்தை பெற்றெடுத்த பின் வரும் பன்னிரண்டு நாட்களும் பெண், தூய்மையற்றவள் என்று கூறப்படுகிறது.  சில ஆதாரங்களின்படி, இந்தியாவில், ஒரு பெண் இயற்கைக்கு மாறான மரணம் அல்லது பிரசவத்தின் போது, ​​குறிப்பாகத் தீபாவளியின் போது மரணமடைந்தால், ​​அவள் சூனியக்காரி ஆகிவிடுவாள்.

## வடிவம்
சூனியக்காரியின் வடிவமாகத் தொய்வான மார்பகங்கள், கருப்பு நாக்கு மற்றும் அடர்த்தியான கரடுமுரடான உதடுகளுடன் மிகவும் அசிங்கமாக விவரிக்கப்படுகிறது. இருப்பினும் சில நேரங்களில் இவளுக்கு வாய் இல்லை என்று கூறப்படுகிறது. இவள் பானை வயிற்றுடன், நீண்ட நகங்கள் போன்ற கைகள் மற்றும் சிராய்ப்பு, நீண்ட அந்தரங்க முடியினைக் கொண்டிருக்கலாம். பெரிய கோரைப்பற்கள் கொண்ட பன்றி முகங்கள் அல்லது கூர்மையான தந்தங்கள் மற்றும் நீண்ட, காட்டு முடிகள் கொண்ட மனித முகங்கள் கொண்டவை என்றும் விவரிக்கப்படுகிறது. இவள் சில சமயங்களில் ஒரு நியாயமான முன் மற்றும் கருப்பு பின்புறம் கொண்டவள் என்று விவரிக்கப்படுகிறாள். ஆனால் இவள் எப்போதும் தன் கால்களைப் பின்னோக்கித் திருப்பிக் கொள்கிறாள்.

## மேலும் பார்க்கவும்

* பிச்சல் பெரி
* மாந்திரீகம்

## மேற்கோள்கள்

பகுப்பு:மூடநம்பிக்கைகள்
நர நாராயணர் கூடுகை

**நர நாராயண் கூடுகை**,  அல்லது **பக்கஞ்சோர் கூடுகை** என்றும் அழைக்கப்படும் இந்த விழா சத்தீஸ்கரில் உள்ள காங்கர் மாவட்டத்தில் உள்ள பரல்கோட்டில் (தற்போதைய  பக்கஞ்சோர்) ஆண்டுதோறும்  நடந்து வரும் ஒரு கூடுகையாகும். முதலில் மகர சங்கராந்தி பண்டிகை அன்று ஒரு நாள் மட்டுமே கொண்டாடப்பட்ட இந்த நர நாராயண் கூடுகை தற்போது  மகர சங்கராந்தி அன்று தொடங்கி எட்டு முதல் பத்து நாட்கள் வரை நீடிக்கும். சராசரியாக நான்கு முதல் ஐந்து இலட்சம் வரை இந்தியா மற்றும் வெளிநாடுகளில் இருந்து மக்கள் வந்து இந்த விழாவில் கலந்துகொள்கிறார்கள். அந்த நாட்களில் சுற்று வட்டாரத்தில் நடக்கும் வணிக மதிப்பே கோடிக்கணக்கில் இருக்கலாம் என்று மதிப்பிடப்பட்டுள்ளது.  சுவாமி சத்யானந்த பரமஹன்சாவை கடவுளின் அவதாரம் என்று நம்பிய அவரது பக்தர்கள் இந்த நிகழ்வைத் தொடங்கி சிறப்பாக நடத்தி வருகிறார்கள். 
thumb| நர நாராயணர் கோவில்

## சத்யானந்த சேவாஷ்ரம் சங்கம்
thumb| நர நாராயண் ஆசிரமத்தின் வாசல்
ஸ்ரீமத் ஸ்வாமி சத்யானந்த பரமஹன்சதேப்,என்பவராலேயே  பக்கஞ்சோர்பக்கஞ்சோரில் உள்ள நர நாராயண கோவில் மற்றும் சத்யானந்த சேவாஷ்ரம் சங்கம் ஆகியவை நிறுவபட்டது. 

சுவாமி சத்யானந்த் பங்களாதேஷில் உள்ள ஃபரித்பூர் மாவட்டத்தில் உள்ள கலியாவில் பிறந்தார் (இந்தியப் பிரிவினைக்கு முன் வங்காள மாகாணமாக அறியப்பட்டது). சிறுவயதில் இருந்தே கடவுள் நம்பிக்கை அதிகமாக இருந்த. அவர் தனது இளமை பருவத்திலேயே தனது குடும்பத்தை விட்டு, துறவு பாதையை ஏற்றுக்கொண்டார். மதத்தின் மீதான அவரது நாட்டம் மற்றும் அவரது திறமையான பிரசங்கத்தின் காரணமாக, ஏராளமான பக்தர்கள் அவரைப் பின்பற்றத் தொடங்கினர்.  இந்திய நாட்டின் பல பகுதிகளைச் சேர்ந்த இவரின் சீடர்கள் இவரை கடவுளின் தூதராக வணங்கத் தொடங்கினர். 

## முதல் ஆசிரமம்
thumb| ஆசிரமத்தின் காட்சி
பங்களாதேஷில் உள்ள மதன்பாதியில்  தனது வீட்டையே  மாற்றியமைத்து தனது முதல் ஆசிரமமாக சுவாமி சத்யானந்தா கட்டி ஆரம்பித்தார். பல ஆண்டுகளாக அங்கேயேஅவரை பின்பற்றுபவர்களுடன் இணைந்து மக்களுக்கு சேவை செய்து வந்தார். 1947 இந்தியப் பிரிவினைக்குப் பிறகு சுவாமி சத்யானந்தா தனது சீடருடன் இந்தியாவுக்கு அகதிகளாக வந்து பரல்கோட்டில் (தற்போதைய  பக்கஞ்சோர்) குடியேறினார். பக்கஞ்சோரில் உள்ள நர நாராயண் சேவாஸ்ரமத்தை தொடங்கி மக்களுக்கு சேவை செய்துள்ளார்.  

## சுவாமியின் சமாதி
சுவாமி சத்யானந்தா தனது மனித வாழ்க்கை காலத்தில் நர நாராயண் சேவாகிராம் மூலம் மக்களுக்கு ஆன்மீக சேவைகளை செய்தார், மேலும் உள்ளூர் மக்கள் அவரை ஒரு கடவுளின் அவதாரம் என்று நம்பினர். 1974 ம் ஆண்டில் சுவாமி சத்யானந்தா சமாதி நிலையை அடைந்தார். அவரது கல்லறை இப்பகுதியில் அற்புதமாக அமைக்கப்பட்டுள்ள கோயில் ஆகும். அவரது பூத உடல் அவரது சிலைக்கு கீழே ஒரு சிறப்பு அறையில் வைக்கப்பட்டுள்ளது. 
thumb| சுவாமியின் சமாதி

## முதல் தனியார் மேல்நிலைப்பள்ளி
1947 இந்தியப் பிரிவினைக்குப் பிறகு அகதிகளாக வந்த மக்கள் அந்தப் பகுதியின் மிகப் பெரிய பிரச்சனையாக அவர்களின் குழந்தைகளின் கல்வியை எதிர்கொண்டனர். முறையான கல்வி கிடைக்காமல் துன்பப்படுவதைக் கண்ட அவரது சீடர்கள் மற்றும் நர நாராயண் சேவாகிராம் நிறுவனத்தின் ஆதரவுடன், சுவாமி சத்யானந்தா  குழந்தைகளுக்காக முதல் தனியார் மேல்நிலைப் பள்ளியை அங்கே நிறுவினார். 1979 இல் பதிவு செய்யப்பட்ட இந்தப் பள்ளி தற்போது  என்று அவரது பெயராலேயே அழைக்கப்படுகிறது. 

## '''பக்கஞ்சோர்''' கூடுகையின் கருப்பொருள் பாடல்
2023 ஆம் ஆண்டில், நடைபெற்ற கூடுகையை மேலும் பிரபலமாகும் வகையில் மாற்ற, அதற்காகவே கருப்பொருள் பாடலை பிரசென்ஜித் ஹல்தார் (ஜீத்) உருவாக்கினார். 

## மேற்கோள்கள்

பகுப்பு:இந்து சமய விழாக்கள்
பகுப்பு:சத்தீஸ்கரின் விழாக்கள்
கண்ணாடிச் சவப்பெட்டி (விசித்திரக் கதை)

" **தி க்ளாஸ்காஃபின்** " தமிழில் கண்ணாடி சவப்பெட்டி என்பது க்ரிம் சகோதரர்களால் சேகரிக்கப்பட்ட ஒரு ஜெர்மானிய விசித்திரக் கதை யாகும். இது கதை வகை 163ஐ ஒத்ததாகும்.  ஆண்ட்ரூ லாங் அதை *பச்சை நிற தேவதை* என்ற புத்தகத்தில் *படிகச் சவப்பெட்டி* என்ற தலைப்பில் சேர்த்தார். இது ஆர்னே-தாம்சன் வகை 410, தூங்கும் அழகி கதை வகையைச் சேர்ந்ததாகும். மற்றொரு மாறுபாடு *இளைய அடிமை* என்பதாகும். 

## சுருக்கம்
ஒரு தையல்காரரின் பயிற்சியாளர் ஒரு காட்டில் தொலைந்து போனார். இரவு வந்ததும், ஒரு ஒளி பிரகாசிப்பதைக் கண்டு, அதைத் தொடர்ந்து ஒரு குடிசைக்குச் சென்றார். அவ்விடத்தில் ஒரு முதியவர் வசித்து வந்தார். தையல்காரர் கெஞ்சிக் கேட்டுக்கொண்டதால் அவரை இரவு அவரது இடத்தில் தங்க அம்முதியவர் அனுமதித்தார். காலையில், தையல்காரர் ஒரு பெரிய மான் மற்றும் ஒரு காட்டுப்பன்றிக்கு இடையே சண்டை நடப்பதைக் கண்டார். மான் வென்ற பிறகு, தையல்காரரைக் கட்டிக்கொண்டு, தன் கொம்புகளில் தூக்கிச் சென்றது. அவரை ஒரு கல் சுவரின் முன் நிறுத்தி, அதிலிருந்த ஒரு கதவுக்கு எதிராகத் தள்ளியது. கதவின் உள்ளே, அவரை ஒரு கல்லின் மீது நிற்கச் சொன்னது.  அது அவருக்கு அதிர்ஷ்டத்தைத் தரும் என்று கூறியது. அவரும் அவ்வாறு செய்தார். அக்கல்  மூழ்கி, அவர் ஒரு கீழிருந்த பெரிய மண்டபத்தினுள் விழுந்தார். அங்கிருந்த ஒரு குரல் அவரை ஒரு கண்ணாடிப் பெட்டியைப் பார்க்கச் செய்தது. பெட்டியில் ஒரு அழகான பெண் இருந்தாள். அவள் அப்பெட்டியைத் திறந்து அவளை விடுவிக்கச் சொன்னாள். அவரும் அவ்வாறே செய்தார்.

கன்னி அவரிடம் பின்வருமாறு தன் கதையக் கூறினாள். அவள் ஒரு பணக்காரரின் மகள். அவளுடைய பெற்றோர் இறந்த பிறகு, அவள் தன் சகோதரனால் வளர்க்கப்பட்டாள். ஒரு நாள், ஒரு பயணி இரவில் தங்கி, அவளைத் திருமணம் செய்து கொள்ளச் சொல்ல மந்திரம் பயன்படுத்தினான். அவள் மந்திர விரட்டியின் பயன்பாட்டைக் கண்டுபிடித்து அவனுடைய திட்டத்தை நிராகரித்தாள். பழிவாங்கும் நோக்கில், மந்திரவாதி தனது சகோதரனை மானாக மாற்றி, கண்ணாடிச் சவப்பெட்டியில் சிறைபிடித்து, அவர்களைச் சுற்றியுள்ள அனைத்து நிலங்களையும் மந்திரம் போட்டான்.

அக்கண்னாடிப் பெட்டியைத் திறந்ததால் அக்கன்னி விடுதலை பெற்றாள். அம்மான் கொன்ற காட்டுப்பன்றி மந்திரவாதி ஆவான். தையல்காரரும் கன்னியும் மந்திரித்த மண்டபத்திலிருந்து வெளிவந்து, அந்த மான் மீண்டும் சகோதரனாக மாறியிருப்பதைக் கண்டனர். இறுதியில் தையல்காரருக்கும் பெண்ணுக்கும் திருமணம் நடந்தது.

## பகுப்பாய்வு
கண்ணாடி சவப்பெட்டி ,இச்னோ வொய்ட் டுடன் ஒப்பிடப்பட்டது. இது கண்ணாடிப் பெட்டிக்குள் இருக்கும் பெண்ணின் மையமான சிறபட்டுள்ள பெண் என்ற கருவைப் பகிர்ந்து கொள்கிறது.

"தி கிளாஸ் காஃபின்" முதன்முதலில் 1837 ஆம் ஆண்டு கிரிஸ்துமஸ் விசித்திரக் கதைகளின் தொகுப்பில் தோன்றியது. தொகுப்பில் உள்ள மற்றவைகளைப் போல இது சேகரிக்கப்பட்ட நாட்டுப்புறக் கதை அல்ல. மாறாக, 1728 ஆம் ஆண்டு சில்வானஸ் எழுதிய *டாஸ் வெர்வோன்டே ம்யூட்டெர்-சோஹ்ங்கென்* நாவலில் உள்ள ஒரு பகுதியிலிருந்து க்ரிம் சகோதரர்கள் இக்கதையைத் தழுவினார்கள்.  அவர்கள் அதை உண்மையான கதையுடன் சில தொடர்பு படுத்தியே எழுதியுள்ளனர். 

## மேலும் பார்க்க

* கோல்டன் ஸ்டாக்
* ராணித் தேனீ

## மேற்கோள்கள்

பகுப்பு:விசித்திரக் கதைகள்
தெக்கலூர்

**தெக்கலூர்** (*Thekkalur*) என்பது இந்தியாவின், தமிழ்நாட்டின், திருப்பூர் மாவட்டத்தில் உள்ள அவினாசி வட்டத்தில் அமைந்துள்ள ஒரு சிற்றூராகும்.

## அமைவிடம்
இந்த ஊர் வட்டத் தலைநகரான அவினாசியிலிருந்து 8 கி.மீ. தொலைவிலும், மாவட்டத் தலைநகரான திருப்பூரிலிருந்து 18 கி.மீ. தொலைவிலும், சென்னையில்ரிருந்து 450 கிலோமீட்டர் தோலைவிலும்  தங்க நாற்கர தேசிய நெடுஞ்சாலை 544-ல் அமைந்துள்ளது. அருகிலுள்ள வானூர்தி நிலையம் கோயம்புத்தூர் 29 கி.மீ. தொலைவில் அமைந்துள்ளது. இது தெக்கலூர் ஊராட்சிக்கு உட்பட்டது.

## மக்கள் வகைப்பாடு
2011 மக்கள் தொகை கணக்கெடுப்பின்படி, தெக்கலூர் இருப்பிடக் குறியீடு அல்லது கிராமக் குறியீடு 64476 ஆகும்.
கிராமத்தின் மொத்த புவியியல் பரப்பளவு 2141.91 ஹெக்டேர் ஆகும். தெக்கலூர் கிராமத்தில் சுமார் 3,031 வீடுகள் உள்ளன.   மொத்த மக்கள் தொகை 12,688 ஆகும். இதில் பெண்களின் எண்ணிக்கை 6612 (52.1 % ) என்றும், ஆண்களின் எண்ணிக்கை 6076 என்றும் உள்ளது. கல்வியறிவு பெற்றவர்கள் விகிதம் 71.4 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## பிற தகவல்கள்
தெக்கலூர் கிராமத்தில் விவசாயம் என்பது பிரதானமாக இருந்தது ஆனால் தற்போது இது முன்னணி ஜவுளி உற்பத்தி மற்றும் விசைத்தறி மையமாக உள்ளது. இங்கு பல Tshirt ஜவுளி தயாரிப்பு நிறுவனங்கள் இயங்கி வருகின்றன. கனரா வங்கி, இ-சேவை மையம், கூட்டுறவு சங்கம், அஞ்சல் அலுவலகம், கிராம நிர்வாக அலுவலகம், துணை சுகாதார நிலையம் போன்ற அனைத்தும் இந்த ஊரின் பஞ்சாயத்து அலுவலக கட்டிடத்தில் மிக அருகில் உள்ளன.

## குறிப்புகள்

பகுப்பு:திருப்பூர் மாவட்டத்திலுள்ள கிராமங்கள்
நிகோலாய் மிகைலோவிச் கோரோபோவு

**நிகோலாய் மிகைலோவிச் கோரோபோவு** (*Nikolai Mikhailovich Korobov*) சோவியத் நாட்டைச் சேர்ந்த ஒரு கணிதவியலாளர் ஆவார். 1917 ஆம் ஆண்டு நவம்பர் மாதம் 23 ஆம் தேதியன்று இவர் பிறந்தார். எண் கோட்பாடு மற்றும் எண் பகுப்பாய்வு பிரிவுகளில் நிபுணத்துவம் கொண்டவராக இருந்தார். பகுப்பாய்வு எண் கோட்பாட்டில், குறிப்பாக அதிவேக மற்றும் முக்கோணவியல் தலைப்புகளில் பணியாற்றியதற்காக இவர் மிகவும் பிரபலமானவராக அறியப்பட்டார். கணிதவியலாளர் அலெக்சாண்டர் கெல்பாண்டின் வழி8காட்டுதலில் இவர் முனைவர் பட்டம்  பெற்றார். 2004 ஆம் ஆண்டு அக்டோபர் மாதம் 25 ஆம் நாள் நிகோலாய் காலமானார்.
## மேற்கோள்கள்

பகுப்பு:1917 பிறப்புகள்
பகுப்பு:2004 இறப்புகள்
பகுப்பு:சோவியத் கணிதவியலாளர்கள்
சமூக வளர்ச்சிகான ஆய்வு மையம்

**சமூக வளர்ச்சிக்கான ஆய்வு மையம்** ( *Centre for the Study of Developing Societies* ) என்பது சமூக அறிவியல் மற்றும் மானுடவியலுக்கான இந்திய ஆராய்ச்சி நிறுவனம் ஆகும். இது 1963 ஆம் ஆண்டு இரசினி கோத்தாரியால் நிறுவப்பட்டது.  இது பெரும்பாலும் இந்திய சமூக அறிவியல் ஆராய்ச்சிக் கழகத்தால் வழங்கப்படும் நிதியால் இயங்குகிறது. இது புது தில்லியில், தில்லி பல்கலைக்கழகத்திற்கு அருகில் அமைந்துள்ளது.

## கண்ணோட்டம்
கோத்தாரி 1963 இல் சிஎஸ்டிஐயை தொடங்குவதற்காக தேசிய சமூக மேம்பாட்டு நிறுவனத்தின் உதவி இயக்குநர் பதவியை விட்டு விலகினார். இது துவக்கத்தில் தில்லியில் உள்ள இந்திரபிரஸ்தா தோட்டத்தில் உள்ள இந்திய வயது வந்தோருக்கான கல்வி சங்கத்திற்கு (ஐஏஇஏ) சொந்தமான கட்டிடத்தில் இயங்கியது. சிஎஸ்டிஎஸ் பின்னர் 1966-1967 இல் அதன் தற்போதைய இடத்திற்கு மாற்றப்பட்டது.

## நூலகம்
சிஎஸ்டிஎஸ்சில் உள்ள நூலகம் ஐஏஇஏவின் அடித்தளத்தில் ஒரு சில புத்தக அலமாரிகளுடன் தொடங்கப்பட்டு 1970 இல் முழுமையான ஒரு நூலகமாக வளர்ந்தது. இதில் முதன்மையாக சமூக அறிவியல் மற்றும் மனிடவியல் துறையில் ஆராய்ச்சி மற்றும் உயர் கற்றலுக்கான நூல்கள் உள்ளன. இந்த சேகரிப்பில் சுமார் 29,000 புத்தகங்கள் மற்றும் 5,000 இதழ்கள் மற்றும் சிறிய அளவிலான அறிக்கைகள் மற்றும் கையேடுகள் உள்ளன. 130க்கும் மேற்பட்ட இதழ்கள் தொடர்ந்து பெறப்படுகின்றன. சமகால கருப்பொருள்கள் தவிர, இந்த நூலகத்தில் ஆசியா, ஆப்பிரிக்கா, ஆயுதப் போட்டி,  அமைதி இயக்கம், அறிவியல் ஆய்வுகள், சூழலியல், சுற்றுச்சூழல், மனித உரிமைகள் பற்றிய படைப்புகளின் தொகுப்புகள் உள்ளன. இலக்கியம் உள்ளிட பரந்த அளவிலான துறைகளை உள்ளடக்கிய இந்தி புத்தகங்களின் தனி தொகுப்பு உள்ளது. நூல் சேகரிப்பு பட்டியல் கணினிமயமாக்கப்பட்டுள்ளது மேலும் மையத்தில் உள்ள எந்த கணினி மூலமாகவும் பட்டியலை அணுகலாம். சிஎஸ்டிஎஸ் நூலகம் டெவலப்பிங் லைப்ரரிஸ் நெட்வொர்க் மற்றும் சமூக அறிவியல் நூலக வலையமைப்பில் உறுப்பினராக உள்ளது.

## தரவு அலகு
சிஎஸ்டிஎஸ் தரவுப் பிரிவு, 1965 இல் நிறுவப்பட்டது. நான்கு தசாப்தங்களுக்கும் மேலாக அரசியல் நடத்தை மற்றும் அணுகுமுறைகள் பற்றிய கணக்கெடுப்பு தரவுகள் காப்பகம் பராமரிக்கப்படுகிறது. அலகில் பல இரண்டாம் நிலை தரவுத் தொகுப்புகளையும் சேகரிக்கபட்டுள்ளது, குறிப்பாக இந்தியாவின் தேர்தல்கள் குறித்த தரவுகள் உள்ளன.

## திட்டங்கள்
மையத்தில் உள்ள திட்டங்களில் பின்வருவன அடங்கும்:

* ஒப்பீட்டு ஜனநாயகத்திற்கான லோக்நிதி திட்டம் 
* சாராய் திட்டம் 
* இந்திய மொழி திட்டம் 

## குறிப்புகள்

## வெளி இணைப்புகள்

* 

பகுப்பு:தில்லியில் உள்ள ஆய்வுக் கழகங்கள்
கர்பி இளைஞர் பண்டிகை

**கர்பி இளைஞர் பண்டிகை** என்பது வடகிழக்கு இந்திய மாநிலமான அஸ்ஸாமில் உள்ள கிழக்கு மற்றும் மேற்கு கர்பி அங்லோங் மாவட்டம் மற்றும் பிற மாவட்டங்களில் வசிக்கும் கர்பி மக்களால் கொண்டாடப்படும் ஆண்டு விழா ஆகும். வடகிழக்கு இந்தியாவின் பல்வேறு மாநிலங்களில் வாழும் பிற பழங்குடியினரும் அவ்வப்போது இணைந்து கொண்டாடபடும் இந்த கலாச்சார திருவிழா இந்தியாவின் பழமையான இன விழாவாக கருதப்படுகிறது. இவ்விழாவை கர்பி கலாச்சார சங்கம் (KCS) ஒருங்கிணைத்து நடத்தி வருகிறது. இவ்விழா **கர்பி ரிசோ-நிம்சோ ரோங் அஜே** என்று கற்பி மொழியில் அழைக்கப்படுகிறது.

## ஆண்டு விழா
இந்தியாவின் அஸ்ஸாம் மாநிலத்தின் கர்பி அங்லாங் மாவட்டத்தில் உள்ள திபு நகரில் உள்ள தரலாங்சோவில் உள்ள கர்பி மக்கள் மையத்தில் (கேபிஎச்) ஒவ்வொரு ஆண்டும் பிப்ரவரி 15-19 தேதிகளில் இவ்விழா நடத்தப்படுகிறது.இத்திருவிழா பொதுவாக ஒரு வாரம் நடைபெறும். இதில் பாரம்பரிய இசை மற்றும் நடன நிகழ்ச்சிகள், விளையாட்டு போட்டிகள் மற்றும் கலாச்சார கண்காட்சிகள் போன்ற பல்வேறு கர்பி கலாச்சார செயல்பாடுகளை உள்ளடக்கியது. கர்பி மக்கள் ஒன்று கூடி தங்கள் அடையாளத்தைக் கொண்டாடுவதற்காகவும் , கர்பி சமூகத்தின் கலாச்சாரத்தைப் பற்றி பிற இனக்குழுக்கள் அறிந்து கொள்ளவும் அதன் முக்கியத்துவத்தை உணர்த்தவும் இவ்விழா கொண்டாடப்படுகிறது.

## மண்டல திருவிழாக்கள்
ஜோனல் கர்பி இளைஞர் விழா (ZKYF) எனப்படும் சிறிய திருவிழாக்கள் அந்தந்த பகுதிகளில் இலையுதிர்காலத்தின் பிற்பகுதியில், திபு நகரில் உள்ள தரலாங்சோவில் நடைபெறும் வருடாந்திர திருவிழாவிற்கு முன்பதாக,  கொண்டாடப்படுகின்றன.

## காட்சியகம்
ஒன்றுமில்லை|thumb| நோதெங்பி கட்டிடம்
ஒன்றுமில்லை|thumb| தரலாங்சோவில் உள்ள ரங்சினா சர்போ சிலையைக் காட்டும் படம்
ஒன்றுமில்லை|thumb| தரலாங்சோவில் உள்ள தோங் நோக்பே சிலையைக் காட்டும் படம்

## மேற்கோள்கள்

## வெளி இணைப்புகள்

* கர்பி இளைஞர் விழா 2021 (நீங்கள் தெரிந்து கொள்ள வேண்டிய அனைத்தும்)

பகுப்பு:அசாமிய விழாக்கள்
பகுப்பு:அசாம் மாவட்டங்கள்
பகுப்பு:கர்பி ஆங்கலாங்கு மாவட்டம்
யந்த்ரோதரகா அனுமன் கோயில், அம்பி

**யந்த்ரோ தரகா அனுமன் கோயில்** ( **பிராணதேவன் கோயில்** என்றும் அழைக்கப்படுகிறது) (*Yantrodharaka Hanuman Temple* also known as *Pranadeva Temple*)) என்பது இந்தியாவின் கர்நாடகத்தின் அம்பி நகரில் அனுமனுக்காக அமைந்துள்ள ஒரு கோயிலாகும். யந்த்ரோதாரக அனுமனின் கோயில் மத்துவ துறவியான வியாசதீர்த்தரால் பாடப்பெற்ற தலமாகும். அனுமன் கோயிலுக்கு அருகில் இராமருக்கான கோதண்டராமர் கோயில் உள்ளது. இது இந்த இடத்தில் இராமரும், அனுமனும் இணைந்ததற்கு சான்றாக உள்ளது. கர்நாடக மாநிலம் அம்பியில் துங்கபத்ரை ஆற்றங்கரையில் ஒரு குன்றின் உச்சியில் இக்கோயில் அமைந்துள்ளது. சீதையைத் தேடிவந்த இராமர் அனுமனை முதன்முதலாக இங்குள்ள மால்யவன மலையில் சந்தித்ததாக தொன்மங்கள் கூறுகின்றன.

## அமைவிடம்
இந்தக் கோயில் அம்பி தொடருந்து நிலையத்திலிருந்து 10 கிலோமீட்டர் தொலைவிலும், பெங்களூரிலிருந்து 341 கிலோமீட்டர் தொலைவிலும் அமைந்துள்ளது. கோயில் ஒரு குன்றின் மீது அமைந்துள்ளது. இந்தக் குன்று துங்கபத்திரை ஆற்றின் கரையில் அமைந்துள்ளது. குன்றின் உச்சியில் அமைந்துள்ள கோயிலுக்குச் செல்ல 575 படிகள் ஏறவேண்டும்.

## மூலவர்
இந்தக் கோயியில் கருங்கல் பாறையில் அனுமன் புடைப்புச் சிற்பமாக உள்ளார். அதில் *யந்திரம்* எனப்படும் ஸ்ரீசக்கரத்தின் மையத்தில் பத்மாசனம் நிலையில் அனுமன் காட்சியளிக்கிறார். அவரது வலது கை *வியாக்யானமுத்திரையிலும்* இடது கை *தியானமுத்திரையிலும்* உள்ளது. அவர் உடலில் *கிரீடமகுடம்* மற்றும் பிற வழக்கமான ஆபரணங்களை அணிந்துள்ளார். கோயிலின் கருவறையைச் சுற்றி வெளியே உள்ள ஒரு வட்டத்தில் 12 குரங்குகள் ஒன்றின் வாலை ஒன்று பிடித்தபடி முதுகைகாட்டியபடி உள்ள யந்திர சிற்பம் உள்ளது. இது  வியாசதீர்த்தர் அனுமனின் அருள் வேண்டி 12 நாட்கள் செய்த பூசையை குறிப்பிடுவதாக உள்ளது.

## வியாசராஜாவினால் சிலை நிறுவப்படல்
யந்த்ரோ தரகா அனுமன் சிலை வியாசதீர்த்தரால் அமைக்கபட்டது. மேலும் வியாசராஜர் இந்த இறைவன் மீது யந்த்ரோதாரக “அனுமன் தோத்திரம்” என்று ஒரு சிறிய பாடலையும் இயற்றியுள்ளார்.

## குறிப்புகள்

## வெளி இணைப்புகள்
*About Yantrodharaka Hanuman Temple, Hampi
பகுப்பு:ஆஞ்சநேயர் கோயில்கள்
பகுப்பு:அம்பி (கர்நாடகம்)
லத்மர் ஹோலி

**லத்மர் ஹோலி** (குச்சிகளின் ஹோலி) என்பது இந்தியாவின் உத்தரப் பிரதேச மாநிலத்தின் மதுரா மாவட்டத்தில் உள்ள இரட்டை நகரங்களான பர்சானா மற்றும் நந்த்கான் ஆகியவற்றில் கொண்டாடப்படும் ஒரு இந்து பண்டிகையாகும், இந்த நகரங்கள் முறையே ராதா மற்றும் கிருஷ்ணாவின் நகரங்கள் என்றும் அழைக்கப்படுகிறது. ஒவ்வொரு ஆண்டும், ஹோலி பண்டிகை காலத்தில், ஆயிரக்கணக்கான இந்து பக்தர்கள் மற்றும் சுற்றுலா பயணிகள் இந்த நகரங்களுக்கு வண்ணமயமான இந்த  திருவிழாவை கொண்டாட வருகிறார்கள்.     ஒரு வாரத்திற்கும் மேலாக நீடிக்கும் இவ்விழாக்கள் **அரங்கபஞ்சமி** அன்று முடிவடையும்.  

## தோற்றம்
தெய்வீக இணையர்களான ராதா மற்றும் கிருஷ்ணருடன் தொடர்புடைய புராணக்கதையுடன் இந்த திருவிழா தொடர்புடையது ஆகும், மீண்டும் அதன் சித்தரிப்புகளை உருவாக்க முயல்கிறது. புராணத்தின் படி, நந்தகானில் வசிக்கும் மற்றும் விருஷபானுவின் மருமகனாகக் கருதப்படும் பகவான் கிருஷ்ணர் தனது நேசத்திற்குரிய ராதா மற்றும் அவளது தோழிகளின் மீது வண்ணங்களை தெளிக்க விரும்பினார். ஆனால், கிருஷ்ணாவும் அவனது நண்பர்களும் பர்சானாவுக்குள் நுழைந்த, அவர்களை ராதாவும் அவளது தோழிகளும் பதிலுக்கு விளையாட்டுத்தனமாக குச்சிகளுடன் வரவேற்று அவர்களை பர்சானாவிலிருந்து வெளியே துரத்தினர். இதே கதையைப் பின்பற்றி, ஒவ்வொரு ஆண்டும் ஹோலி பண்டிகையின்போது, பர்சானாவின் மருமகன்களாகக் கருதப்படும் நந்தகாவ்ன் மாவட்ட ஆண்கள் பர்சானாவுக்கு வருகை தருகிறார்கள், அவர்களை பர்சானாவின் பெண்கள் வண்ணங்கள் மற்றும் குச்சிகளால் (லத்தி ) எதிர்கொள்கிறார்கள்.  இந்த கொண்டாட்டம் நந்தகோனின் ஆண்கள் மற்றும் பர்சானாவின் பெண்கள் ஆகிய இரு தரப்பினராலும் கேலி மற்றும் கிண்டல்களுடன் கொண்டாடப்படுகிறது.. 

## காட்சித்தொகுப்பு

படிமம்:Samaj gathering during Lathmar hoil.jpg|கிருஷ்ணர் கோவிலில் வண்ணங்களால் நனைக்கப்பட்ட மக்கள்
படிமம்:Lathmar Women.jpg|லத்மரின் போது ஆண்களுக்காக காத்திருக்கும் பெண்கள்
படிமம்:Latmar women in action in Barsana.jpg|ஆண்களின் மீது லத்திகளைப் பயன்படுத்தும் பெண்கள்
படிமம்:Spherical Colors.jpg|பராசனாவில் வண்ணக் கொண்டாட்டத்தை சித்தரிக்கும் படம்


## மேலும் பார்க்கவும்

* ஹோலி
* ராதா கிருஷ்ணா
* பர்சானா
* நந்தகான்
* ராதா ராணி கோவில்

## மேற்கோள்கள்

பகுப்பு:மதுரா மாவட்டம்
பகுப்பு:இந்தியப் பண்டிகைகள்
பகுப்பு:இந்திய திருவிழாக்கள்
பகுப்பு:உத்திரப்பிரதேச விழாக்கள்
வீரப்பம்பாளையம்

**வீரப்பம்பாளையம்** () என்பது இந்தியா தீபகற்பத்தில் தமிழ்நாடு மாநிலத்தின் ஈரோடு மாவட்டத்திலுள்ள ஒரு புறநகர்ப் பகுதியாகும். 

கடல் மட்டத்திலிருந்து சுமார் 225 மீட்டர் உயரத்தில் அமைந்துள்ள வீரப்பம்பாளையம் பகுதியின் புவியியல் ஆள்கூறுகள்  ஆகும். ஈரோடு, வீரப்பன்சத்திரம், சித்தோடு, திண்டல், பெரியசேமூர், பழையபாளையம், கனிராவுத்தர்குளம், வேப்பம்பாளையம், கதிரம்பட்டி, மேட்டுக்கடை, வில்லரசம்பட்டி, பவளத்தாம்பாளையம் மற்றும் நஞ்சனாபுரம் ஆகியவை வீரப்பம்பாளையம் பகுதிக்கு அருகிலுள்ள முக்கிய புறநகர்ப் பகுதிகளாகும்.

2023ஆம் ஆண்டு பிப்ரவரி 27ஆம் நாள் ஈரோடு கிழக்குத் தொகுதிக்கு நடைபெற்ற சட்டமன்ற இடைத்தேர்தலையொட்டி, தமிழக அரசியல் கட்சிகள் பிரச்சாரம் மேற்கொண்ட பகுதிகளில் வீரப்பம்பாளையம் பகுதியும் அடங்கும். ஈரோடு கிழக்குத் தொகுதிக்கு உட்பட்ட வீரப்பம்பாளையம் மற்றும் அதனைச் சுற்றியுள்ள இடங்களில் அரசியல் கட்சிகளால் அனுமதியின்றி தேர்தல் பணிமனைகள் நடத்தப்படுகின்றனவா என தேர்தல் நடத்திய அதிகாரிகளால் கள ஆய்வுகள் மேற்கொள்ளப்பட்டன. துணை இராணுவப் படைகளும் தேர்தல் நடத்திய பறக்கும் படையினரும் இணைந்து தீவிர வாகனச் சோதனைகள் நடத்திய பகுதிகளில் வீரப்பம்பாளையம் பகுதியும் ஒன்று.

வீரப்பம்பாளையம் பகுதியானது, ஈரோடு கிழக்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2023 ஆம் ஆண்டு நடத்தப்பட்ட இடைத்தேர்தலில் வெற்றி பெற்றவர் ஈ. வெ. கி. ச. இளங்கோவன் ஆவார். மேலும் இப்பகுதி, ஈரோடு மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக அ. கணேசமூர்த்தி, 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.

## மேற்கோள்கள்

## வெளி இணைப்பு
* GeoHack - வீரப்பம்பாளையம்

பகுப்பு:ஈரோடு மாவட்டத்திலுள்ள கிராமங்கள்
மாதங்கள் (விசித்திரக் கதை)

**மாதங்கள் - தி மந்த்ஸ்** என்பது ஒரு இத்தாலிய இலக்கிய விசித்திரக் கதையாகும், இதை *கியாம்பட்டிஸ்டா பாசில்* தனது 1634 ஆம் ஆண்டு படைப்பான *பென்டமெரோனில்* எழுதினார்.

## சுருக்கம்
சியானே மற்றும் லிசே சகோதரர்களில் சியானெ பணக்காரர் மற்றும் லிசே ஏழை. லிசே உலகத்தைச் சுற்ற புறப்பட்டார். அவர் ஒரு சத்திரத்தில் பன்னிரண்டு இளைஞர்களைச் சந்தித்தார். அவர்கள் அவரை வரவேற்று, மாதங்களைப் பற்றி அவரிடம் கேட்டனர். அவை ஒவ்வொருவருக்கும் இடமும் நோக்கமும் இருப்பதாகவும், அவற்றை மறுசீரமைக்க விரும்புவது மக்களின் திமிர் என்றும் லிசே கூறினார். மார்ச் மாதமான ஒரு இளைஞன் அது மிகவும் சுமையாக இருப்பதாக ஒருவர் அவரிடம் கூறினான்; அது வசந்த காலத்தை முன்னெடுத்தது என்று அவர் பதிலளித்தார். மார்கழி மாதமான அந்த இளைஞன், அவனிடம் ஆசைகளை நிறைவேற்றும் கலசத்தை கொடுத்தான். அதன் மூலம், அவர் வீட்டிற்கு எளிதாக பயணம் செய்தார். மேலும் செழிப்பானவராக ஆனார்.

அவரது சகோதரர் அவரைப் பார்த்து பொறாமைப்பட்டார். மேலும் லிசே சத்திரம் மற்றும் பன்னிரண்டு இளைஞர்களைப் பற்றி அவரிடம் கூறினார். ஆனால் அவர்கள் எப்படிப் பேசினார்கள் என்பது பற்றி கூறவில்லை. சியானே அங்கு சென்று ஒரு சாட்டையைப் பெற்றார். அவர் அதைப் பயன்படுத்த முயன்றபோது, அவரது சகோதரர் வரும் வரை அது அவரைத் தாக்கியது. அதைத் தடுக்க கலசத்தைப் பயன்படுத்தினார். பின்னர் லிசே தனது அதிர்ஷ்டத்தை சியானேவுடன் பகிர்ந்து கொண்டார்.

## வர்ணனை
இந்தக் கதை ஒரு பொதுவான வடிவத்தைப் பின்பற்றுகிறது. ஒரு உடன்பிறந்தவர் ஒரு சக்தி வாய்ந்த மனிதரிடம் கண்ணியமாக நடந்துகொண்டு பரிசுகளைப் பெறுகிறார். இரண்டாவது உடன்பிறந்தவர் முரட்டுத்தனமாக நடந்துகொண்டு தண்டனையைப் பெறுகிறார். ஆனால் இதுபோன்ற பெரும்பாலான கதைகளில் ("வைரங்கள் மற்றும் தேரைகள் ", " அம்மா ஹல்டா ", " தி திரீ " ஹெட்ஸ் இன் தி வெல் ", " ஃபாதர் ஃப்ரோஸ்ட் ", அல்லது " தி டூ கேஸ்கெட்ஸ் ") உடன்பிறந்தவர்கள்கள் - கருணையுள்ள சகோத்ரிகள் மற்றும் கருணையற்ற   சகோதரிகள் என்ற ஆர்னே-தாம்சன் வகை 480ற்குக் கீழ் வருகிறார்கள்.

## மேலும் பார்க்க

 

* பன்னிரண்டு மாதங்கள்

## வெளி இணைப்புகள்

* ''மாதங்கள்'' 

பகுப்பு:விசித்திரக் கதைகள்